Nedostatak srednjelančane acil-koenzim A dehidrogenaze

Nedostatak acil-koenzima dehidrogenaze A za razgradnju  srednjelančanih masnih kiselina (**nedostatak MCAD** ili **MCADD**), je poremećaj oksidacije masnih kiselina koji narušava sposobnost tijela da razgradi srednjelančane masne kiseline u acetil-CoA. Poremećaj karakterizira hipoglikemija i, bez pravovremene intervencije, iznenadna smrt, najčešće uzrokovana periodima posta ili povraćanjem.

Prije proširenog skrininga novorođenčadi, MCADD je bio nedovoljno dijagnosticirani uzrok njihove iznenadne smrti. Osobe koje su identificirane prije pojave simptoma imaju odličnu prognozu.

MCADD je najrašireniji kod osoba sjevernoevropskog porijekla, sa incidencom od 1/4.000 do 1/17.000,  u zavisnosti od populacije. Liječenje MCADD-a je uglavnom preventivno, izbjegavanjem gladovanja i drugih situacija u kojima se tijelo oslanja na oksidaciju masnih kiselina za opskrbu energijom.

## Znakovi i simptomi
thumb|280px|MCAD je jedan od enzima odgovornih za dehidrogenaciju masnih kiselina dok kruže kroz spiralu beta-oksidacije.
MCADD se u ranom djetinjstvu manifestira hipoketonskom hipoglikemijom i disfunkcijom jetre, kojoj često prethode produženi periodi gladovanja ili infekcija s povraćanjem. Kod dojenčadi koja se isključivo doje može se pojaviti na ovaj način ubrzo nakon rođenja, zbog lošeg hranjenja. Kod nekih osoba prva manifestacija MCADD-a može biti iznenadna smrt nakon lakše bolesti.  Određeni broj osoba s MCADD-om može ostati potpuno asimptomski, pod uvjetom da se nikada ne susreću sa situacijom koja u dovoljnoj mjeri opterećuje njihov metabolizam.

Enzim MCAD odgovoran je za korak dehidrogenacije masnih kiselina sa dužinom lanca između 6 i 12 ugljika dok se podvrgavaju beta-oksidaciji u mitohondrijama. Beta-oksidacija masnih kiselina daje energiju, nakon što tijelo potroši svoje zalihe glukoze i glikogena. Ova oksidacija se obično dešava tokom perioda produženog posta ili bolesti kada je unos kalorija smanjen, a potrebe za energijom su povećane.

## Genetika
MCADD se nasljeđuje po autosomno recesivnom obrascu, što znači da oboljela osoba mora naslijediti mutirani alel od oba roditelja.  *ACADM* je gen, lociran na 1p31, sa 12 egzona i kodira protein od 421 aminokiselinu.  Postoji uobičajena mutacija među sjevernoevropskim kavkazoidima, kao zamjena adenina na poziciji 985  guaninom, što rezultira zamjenom lizina sa glutaminskom kiselinom na poziciji 304. proteina. Druge mutacije su češće identificirane jer je skrining novorođenčadi proširio spektar mutacija.  Nakon biohemijske sumnje na MCADD, za potvrdu dijagnoze može se koristiti molekulskogenetička analiza *ACADM*. Za dijagnozu može se koristit i analiza akrivnosti MCADD-a u kulturama fibroblast.  MCADD i drugi poremećaji oksidacije masnih kiselina posljednjih su godina prepoznati kao nedijagnosticirani uzroci sindroma iznenadne smrti dojenčadi.

## Liječenje
Kao i kod većine drugih poremećaja oksidacije masnih kiselina, osobe s MCADD-om moraju izbjegavati post u dužem vremenskom periodu. Tokom bolesti, potrebno im je pažljivo upravljanje kako bi se spriječila metabolička dekompenzacija, što može dovesti do smrti.

Osobe sa MCADD-om treba da imaju "pismo za hitne slučajeve", koje omogućava medicinskom osoblju koje nije upoznato sa pacijentom i njegovim stanjem da pravilno provede ispravan tretman u slučaju akutne dekompenzacije. Ovo pismo bi trebalo da navede korake potrebne za intervenciju u krizi i sadrži kontakt informacije za stručnjake koji su upoznati sa brigom o pogođenoj osobi. Holandska studija iz 2006. pratila je 155 slučajeva i otkrila da je 27 osoba (17%) umrlo u ranoj dobi. Od preživjelih, 24 (19%) je patilo od nekog stepena invalidnosti, od kojih je većina bila lakša. Svih 18 pacijenata s neonatusnom dijagnozom bilo je živo u vrijeme praćenja.

## Učestalost
MCADD je najrašireniji kod osoba sjevernoevropskog porijekla. Incidencija u sjevernoj Njemačkoj je ¼.000, do sada najveća na svijetu. Sjeverna Evropa je također porijeklo uobičajene mutacije u MCADD. Za populacije izvan  Sjeverne Evrope, incidencija je znatno niža, 1/51. 000 u Japan i 1/700.000 u Tajvanu. Uobičajena mutacija nije identificirana u slučajevima MCADD identificiranih u azijskim populacijama.

## Reference
## Vanjski linkovi 
* CDC MCADD
* NIH MCADD

Kategorija:Geni na hromosomu 1
Kategorija:Poremećaji metabolizma masnih kiselina
Kategorija:Autosomno recesivni poremećaji